السلام عليكم ورحمة الله وبركاته. الحمد لله وكفى. وصلاة وسلاما على عباده الذين اصطفى. اللهم لك الحمد كله. ولك الملك كله وبيدك الخير كله واليك يرجع الامر كله. لبيك يا ربنا وسعديك والخير كل الخير في يديك. والشر ليس اليك انا بك واليك
تباركت وتعاليت استغفرك واتوب اليك. اللهم صل على النبي محمد وعلى ازواجه امهات المؤمنين وعلى ذريته وال بيته انك حميد مجيد. اما بعد اخواني واحبابي في الله النهاردة ان شاء الله بازن الله مع صور ايه؟ الصافات وصاد والزمر الصافات وصاد
زمر ده اعلى تشكيل قرآني في في المصحف كله يا اخواني. يعني اعلى مقامات هنتكلم عنها في القرآن من اوله لاخره في التلات اعلى افاق في الكلام عن علاقة العبد بالله هنتكلم عنها في السور التلاتة دهيت الصافات اللي من اسمها اصلا الصافات
الملايكة وهي صفوف صفوف في السماوات السبعة. منزر الملايكة وهي صفة اجنحتها خضعانا لامر الله منظر عبودية مهول وصاد وايه والزمر الزمر منزر المؤمنين وهم جماعات داخلين الفردوس الاعلى. منزر اعلى ناس في الفردوس الاعلى
منزر الاوائل على البشرية في الاخرة. منظر الذين ينادون من ابواب الجنة الثمانية. يعني احنا هنتكلم الوقتي عن اللي هيدخلوا الجنة من ابوابها التمانية. هنتكلم عن اللي قاله في النهاية. وقالوا الحمد لله الذي صدقنا وعده وايه؟ واورثنا الارض. يبقى
حكام في الدنيا بقوا ملوك في الدنيا يعني ربنا رفعهم لاعلى اعلى الدنيا واورثنا الارض نتبوأ من الجنة حيث نشاء الجنة كلها بتاعتهم. يعني اعلى الفردوس الاعلى في الاخرة واعلى الدنيا وملك الدنيا في الدنيا. يعني بيقولوا الحمد لله
ربنا صدقنا وعده في الدنيا وفي الايه ؟ وفي الاخرة قيل ادخلوا ابواب ايه ؟ ابواب جهنم ده ده بقى العكس بقى والعياذ بالله زي ما هنقول دلوقتي انما هنا
حتى اذا جاءوها وفتحت ابوابها ابواب الجنة التمانية يعني احنا بنتكلم الوقتي يا اخواني عن اعلى مقامات في دين الله التلات صور دول جايين بعد ايه ؟ لو تفتكروا اتكلمنا الاول عن الشوط من الكهف للفرقان. الشوط من الكهف للفرقان بيتكلم عن العبادات
المشترك ما بينه العبادة علو الهمة في العبادة. بعد كده اتكلمنا عن الطواسين والف لام ميم وسورة ياسين اللي هي مدفع رشاش طلقات في الكلام عن قدرة الله المطلقة. يبقى اذا من اول التواصين لحد يس كلام عن الامن بالله والثقة في الله وقدرة الله على تبديل اي
حال وقدرة الله على تفريج اي كرب. وقدرة الله على نجاة المؤمنين من المواقف السوداء. اللي بيتعرضوا لها في مسيرة الدعوة زي ما قلنا في التواصين يبقى عن معرفة الله. يبقى اذا يا اخواني من الكافل الفرقان رمينا بذرة رمينا بذرة الايه؟ العبادات
والطواصين والف لام ميم المكي روتها بمعرفة الله. لازم هتطلع ثمرة. الثمرة هي المقامات. المقامات الايمانية اللي موجودة في نفتكر مع بعض كده بسرعة سورة الكهف اتكلمت عن العبادة في قول الله ايه واصبر نفسك مع الذين يدعون ربهم بالغداة والعشي
يريدون وجها جت بعدها صورة مريم فخرج على قومه من المحراب سبحوا بكرة وعشيا. جت بعدها سورة طه فاصبر على ما يقول نواة سبح بحمد ربك قبل طلوع الشمس وقبل غروبها. ومن اناء الليل فسبح واطراف النهار لعلك ترضى. جت بعدها سورة
انبياء لا اله الا انا فاعبدون ان الارض يرثها. عبادي الصالحون ان في هذا لبلاغا لقوم عابدين وذكرى للعابدين كلها من اولها لاخر عباية اصلا. بعد الانبياء جت سورة ايه
جت صورة الحج صاع اللي هي اصلا عبادة. ده الحج ده عبادة من العبادات اصلا. بعد الحج جت صورة المؤمنون قد افلح المؤمنون الذين هم في صلاتهم خاشعون من اولها عبادة. بعد المؤمنون جت سورة النور. ها يسبح له فيها بالغدو والاصال. رجال لا تليم
تجارة ولا بيع عن ذكر الله واقام الصلاة وايتاء الزكاة. جت بعدها سورة الفرقان اللي اتكلمت عن عباد الرحمن الذين يبيتون لربهم سجدا وقياما يبقى ازا شوط بيتكلم عن العبادة العبادة العبادة. وبعد كده جت التواصين بقى وجت الف لام ميم المكي سورة الروم اللي بتكلمها
لكن ربنا قادر انه يغير اي وضع ويقلب اي حال. صورة العنكبوت اللي باكلمك عن قدرة الله على الخصف باهل الباطل. صورة اتسبق انتم عارفين انتم بتحاربوا مين ؟ من هو الله وربنا بينكل باعداء الدين قد ايه ؟ يعني السور اللي بعد كده كلها بتتكلم عن معرفة الله
خلاص يا جماعة شجرة العبادة بتتروي بمعرفة الله لازم هيطلع الثمرات. الثمرات هي اعلى مقامات. عشان كده في نص الاول نتكلم عن سورة الصافات. لان احنا عايزين نقف في تلات دقايق مع سورة صاد عشان ورانا بعد كده بازن الله ان ربنا اذن باقي الوقت مع سورة
مع سورة الزمر يعني لازم نختار. لازم نختار. احنا قلنا ان السلسلة دي اسمها ايه؟ خاتمة ايه؟ خاتمة تعارف. يعني احنا بنتعرف على السور. سريعا كده سورة الصافات بتتكلم عن اعلى عبودية لله في الحياة. اعلى تصور لمفهوم العبودية. مفهوم العبودية لله. عشان كده
قال يا بني اني ارى في المنام اني اذبحك. قال يا ابتي افعل ما فانظر ماذا ترى. قال يا ابتي افعل ما تؤمر حتى لو انك انت تدبح ابنك. حتى لو انك انت تحط السكينة على رقبة ابنك. ستجدني ان شاء الله من الصابرين. فلما اسلما
الاتنين سلموا لامر الله وتله للجبين. سيدنا ابراهيم كان بيدبح اسماعيل وما بيبصلوش. ما بيبصلوش حتى لا يلتفت باي شيء. عن امر الله بعد كده من الكلمات الرهيبة في سورة الصافات وان يونس لمن
المرسلين قلنا قبل كده سيدنا يونس يا جماعة بعث الى نينوى اللي هي تاني اكبر محافظة بعد بغداد في العراق الوقتي اللي هي كانت عاصمة الامبراطورية الاشورية الاشوريين دول كانوا جبابرة في القوة العسكرية امبراطورية عسكرية جبارة. الامبراطورية الاشورية وكانت العاصمة بتاعتها نيناوا وجابوا
يهود من فلسطين خلوهم خدامين واسرى عندهم في نينوى يخدموهم. فكانت نينوا بتتكون من طبقتين. طبقة اليهود العبيد اللي صاروا من افجر الفجار نتيجة بقى ايه البعد عن الدين وطبقة الاشوريين الشركيين الوزنيين الفجرة واسهل حاجة
عند اي وسني طبعا القتل والزنا دول اسهل حاجتين عند اي انسان. وثني والعياذ بالله. سيدنا يونس كان مبعوث للنناوة ده ايه بقى؟ انت تخيل متخيل سيدنا يونس بزل مجهود قد ايه وربنا بيقول وان يونس لمن المرسلين اذ
ابق اذ ابق ابق ده في اللغة بيقول لك العبد الابق الزي هرب من سيده. يا رب نبي عمل كل ده وفي النهاية لانه خرج من غير ازن. لانه ساب البلد اللي ربنا كلفه بدعوتها من غير ازن ربنا قال عليه
ابق كأن العبودية لا احد يستطيع ان يعلو فوقها. اذ ابق الى الفلك المشحون فساهم فكان من المتحضين التقمه الحوت وهو مليم. فلولا انه كان من المسبحين للبث في بطنه ايه؟ الى يوم يبعثون. لولا انه ظل تلت تيام يستغيث
بسم الله في بطن الحوت ويقول لا اله الا انت سبحانك اني كنت من الظالمين. للبث في بطنه الى يوم يبعثون. يبقى اذا سورة الصافات وفي نهايتها وانا لنحن الصافون والصافات صفا. يبقى انزر الملايكة ويا صفوف صفوف صفوف على مدى السماوات السبعة
الملايكة بتعبد ربنا في صفوف وبتنفز امر الله خضعانا وهي تصب في اجنحتها لله. يبقى سورة الصافات بتتكلم عن العبودية الباهرة لله طيب بيجي بعد كده يا اخواني سورة صاد وسورة الزمر. ايه العلاقة ما بين سطو الزمر؟ بصوا يا اخوانا سورة صاد ركزوا معي بقى لان النقطة دي عايزة تركيز شوية
سورة صاد بتتكلم عن الخلوص لله. انما سورة الزمر بتتكلم عن الاخلاص لله. سورة الزمر قل اني امرت ان اعبد الله ايه؟ مخلصا له الدين. قل الله اعبده. مخلصا له ديني. يعني سورة الزمر بتتكلم عن الاخلاص. انما سورة
ان اخلصناهم بخالصة ذكر الدار الخلاص لله. ايه الفرق بين الخلوص لله وبين الاخلاص؟ يا جماعة الخلوص ان تعبد الحق بلا نفس. والاخلاص ان تعبد الحق بلا خلق يعني ايه؟ يعني ايه ان انا ابقى الوقتي مخلص وانا بديكم الدرس ده ان ما فيش حد هاممني من اللي قاعدين؟ يعني ايه؟ يعني ما حدش هاممني يعني انا قلبي مع ربنا
يعني انا مراقب ربنا مش مراقب الناس. ولا مراقب اللي قدامي. يعني انا كل قضيتي ثناء الله علي. او رضا ربنا عني. انما مش قضية ان حد من الناس يثني علي او يذم في. يبقى انا مع الحق بلا ايه
بلا ايه ؟ يا نهار ابيض! انا مع الحق بلا ايه ؟ بلا خلق. انا مع الحق اللي والله يعني بلا خلق. يبقى انا مش شايف الخلق دول وانا مع ربنا. ده
اسمه الايه ؟ الاخلاص. اومال الخلاص انا ممكن اكون يا جماعة يعني ممكن يا اخوانا ساعات واحد يبقى ملتزم في الدين وهو من جوة بيعبد نفسه والعياز بالله. وهو من جوة عابد لنفسه والعياذ بالله. وهو من جوة عشان كده سورة صاد
اللي بتتكلم عن ان تكون مع الحق بلا نفس. ودي قضية خطيرة جدا. قضية خطورة النفس. ان انت اوعى تفتكر ان المصيبة السوداء كلها انك انت الناس في قلبك ده اللي جه الاول صاد ولا زمر
اللي جه الاول صاد اللي بتتكلم عن مشكلة النفس ولا مشكلة الرياء اللي بتتكلم عن مشكلة النفس جبل النفس. وجت بعدها سورة الزمر مع مشكلة الرياء. كأن مش ممكن هتعالج مشكلة الرياء بتاعة سورة الزمر. الا لو الاول
مشكلة النفس بتاعة سورة صاد ليه ؟ هو انا الوقتي لما انا هاممني اوي مدح الناس اللي قاعدة قدامي. هو انا هامني مدحوم لاني معزم قدري ولا لان ده هيشبع نفس اللي جوايا هيشبع نفس يبقى اصلا الرياء ما هو الا ان انسان مقام نفسه جوة
وعظيم وعايز الناس تنفخ بقى في كلمة الانا اللي جواه. النفس دي قضية خطيرة. يعني من الاخر كده يا جماعة من الاخر يعني سورة صوت بتتكلم عن التربية النفسية وصورة الزمر بتتكلم عن التربية
القلبية هو فيه فرق بين ان انا اعالج نفسي وان انا اعالج قلبي؟ اه. قال رسول الله صلى الله عليه وسلم اعوذ بك من نفس لا تشبع من قلب لا يخشع يبقى النفس غير القلب. النبي عليه الصلاة والسلام في ازكار الصباح اعوذ بك من شر نفسي. ومن شر
الشيطان كأن النفس اخطر من الشيطان. النبي عليه الصلاة والسلام بيقول لان النبي زكر النفس قبل الشيطان. الشيطان ما بيعرفش يدخل لك غير من نفسك اصلا. غير من رغباتك اصلا عشان كده الشيطان قال كلمة مرعبة في اخر سورة صاد. قال فبعزتك لاغوينهم ايه؟ اجمعين الا
عبادك منهم ايه؟ المخلصين. اللي ما عندوش نفس. كأن الشيطان بيقول ان الشبابيك اللي هعرف ادخل لهم منها شبابيك النفس رغباتي النفسية حب الانا. هو ابليس عارف هو ضاع ازاي. اخر قصة في سورة صاد شف ربنا بيقول قل هو نبأ عظيم
انتم عنه معرضون. ركزوا معي اوي يا جماعة لان الكلام ده خطير جدا. فيه ناس كتير جدا معتقدة ان التربية القلبية هي كل حاجة ماشي عارفة ان جواها اسمه النفس ونفس وما سواها فالهمها فجورها. فجورها دي يعني انت جواك شيطان وانت مش حاسس. انت جواك شيطان
قد افلح من زكاها وقد خاب من ايه؟ دساها. عارف المندس؟ عارف التعبان لما يندس وسط الحاجات ما حدش يدرى به. انت جواك تعبان ممكن يلدغ فيك وينفث فيك سم ويقتلك. التعبان ده نفسك انت اصلا. التعبان ده جبل النفس والعياز بالله. اللي ضيع ابليس
قيس نفسه قال انا خير منك. قال ايه؟ انا انا يعني كلمة الانا اللي هي النفس اللي هو النظر الى النفس. اللي خلى ابليس بدل طاووس الملايكة بقى ملعون النفس ان هو نظر لنفسه. الرغبة في المقام. الرغبة في الموقع. الرغبة ان الناس تحترمني. الرغبة اني لما ادخل مكان
الناس تقف لي. الرغبة ان انا ابقى احسن واحد في الدنيا. الرغبة ان الناس تمدح في. النفس دي مصيبة. عشان كده النبي عليه الصلاة والسلام قال اللهم فاعذني من شر نفسي اعزني ديت. ده احنا بنقول نعوذ بالله من الشيطان. كأن النفس دي شيطان. شيطان جواك وانت مش حاسس بها
اللي مضيع التيار الاسلامي النفس. اللي مضيع الدنيا النفس. اللي قاطع ما بين الدول العربية والاسلامية وبعض. النفوس بتاعة كم كل دولة؟ اللي مضيع الدعوات الاسلامية النفوس بتاعة القادة والعياذ بالله الا من رحم الله. النفس الرغبة في السيطرة
الرغبة في التحكم الرغبة ان انا اسمي يتحط على الاكلاشيه وما يتحطش عليه اسم حد غيري. بالرغم ان كل نجاح في الواقع ينسب لي انا. ما حدش يتحط جنبي ما فيش اسم يتحط جنب اسمي. ما فيش حد ينسب له النجاح غيري. ما فيش حد يقول ان الناس التزمت بسبب حد تاني. ما فيش مصيبة. النفس
دي مصيبة سبب اقتتال الافغان مع بعض بعد خروج روسيا. النفس سبب النفس ده يا جماعة فيها كمية نخبة في السيطرة قاتلة والعياذ بالله. عشان كده شف بقى في اخر في اخر سورة صب
قل هو نبأ عظيم انتم عنه معرضون. ما كان لي من علم بالملأ الا اعلى خد بالك هم بقوا الملأ الاعلى ازاي ؟ عشان ربنا هيقول لابليس الوقتي قال آآ آآ استكبرت ام كنت من الايه
عليم خد بالك من كلمة العلو. خد بالك ان واحد عايز يعلى والملأ دهوه لما رضي انه يسجد لادم ربنا خلاه ملاك اعلى يعني نزوله عشان ربنا رفعه. واللي رفض ان هو يسجد ربنا قال له ان كنت من العالين. طب ايه؟ اخرج منها بقى. ما كان
لي من علم بالملأ الاعلى اذ يختصمون. اذ قال ربك للملائكة اني خالق بشرا من طين. فاذا سويته ونفخت فيه من روحي له ساجدين. فسجد الملائكة ايه كلهم اجمعون. ايه الفرق بين كل واجمع؟ كل معناها كل العدد ولا واحد ما سجدش. واجمع معناه ايه؟ كلهم اجتمعوا على انهم سجدوا في نفس
في اللحزة الاجتماع يعني قمة الاستسلام لله والعبودية. الا ابليس استكبر وكان من الكافرين. قال يا ابليس ما منعك ان تسجد ما خلقت بيدي استكبرت ام كنت من العالين؟ قال انا خير منه. قال انا كلمة انا يبقى انا
خير مني يعني انا مليان خير اكتر منه. انا في خير عنه. نزلني الارض وخليني انا المستخلف في الارض. وخلي لي انا الخليفة اللي في الارض. انا باعبدك بقى لي سبعين
الف سنة عشان ما ترفعش حد فوقي. تيجي تقول لي اسجد مش هسجد لحد. مش هسجد لحد. هو اللي يسجد لي. مش هو اللي يبقى الخليفة في انا اللي ابقى الخليفة في الارض. قال انا خير منه. انا اقدر اعمر الارض اكتر منه. انا اقدر املى الارض عبادة اكتر منه. انا اقدر اعمل
كل اللي انت تريده في الارض اكتر منه ربنا بيختار يا جماعة. قال انا خير من خلقتني من نار وخلقته من طين يعني سورة صاد بتختم تم بتجرد وتمرد. تجرد وتمرد. ملايكة فوق وربنا قال لهم اسجدوا سجدوا. تجرد. وابليس تمرد
اذ قال انا خير منه مش هسجد. يبقى اذا التمرد بسبب النفس والتجرد بسبب التخلص من هذه الايه؟ من هذه النفس صورة صاد بتتكلم عن ازاي ان في ناس كسرت نفوسها عشان ربنا شف اول سورة صب وانطلق الملأ منهم
امشوا واصبروا على الهتكم ان هذا لشيء يراد منزر النبي عليه الصلاة والسلام. لامم الناس في الشارع. وواقف يكلم الناس في الشارع عن ربنا وبدأت الناس تتشد لكلام النبي عليه الصلاة والسلام. وفجأة المشركين اكتشفوا ده طلعوا يجروا ويقولوا للناس امشوا. ما تسمعوش ده مجنون ده
انت كداب دا كزا دا كزا دا كزا. اول منزر في الصورة منزر انسان بيعمل اي حاجة عشان ربنا منظر ممكن يبقى فيه مهانة كبيرة قوي يا جماعة. ان واحد واقف في الشارع يكلم الناس. ده يبص له من فوق لتحت. وده يسيبه ويمشي. وده يتريق عليه. وتخيل النبي كان وسط
مجتمع كافر يعني كل اللي بيناله عليه الصلاة والسلام سخرية. ومع زلك برضو عشان ربنا واقف يدعو الى الله. بعد كده نشوف كلمات غريبة قوي في صورة صاد. قال قصة سيدنا داود ان هذا اخي. ان هذا ايه؟ خد بالك من كلمة اخي دي
ان هذا اخي له تسع وتسعون نعجة ولي ايه ؟ نعجة واحدة. فقال اكفلنيها. الرغبة في السيطرة. ان هذا اخي ماسك تسعة وتسعين متر مسجد وانا ماسك مسجد واحد مش عايز يسيبه لي. ان هزا عارف امريكا اما عايزة تسيطر على كل حاجة في العالم كده ان هذا الرغبة في السيطرة كلمة تنم
ان في ناس عندها رغبة مهولة انها تسيطر على الواقع ده. ان ما حدش ياكل عيش جنبها. ان هي اللي بتلتهم كل حاجة بعد كده سبحان الله العظيم سيدنا سليمان وربنا بيقول لما عرض عليه العشرين الف فرس وشغل عن ذكر الله
فيها فقال اني احببت حب الخير عن ذكر ربي حتى توارت بالحجاب ردوها علي فاه مسح ان الانسان يمسح اي حاجة في حياته غير ربنا سبحانه وتعالى. يعني شف كلمة كان ممكن ربنا لو الاية معناها الذبح طفق ذبحا
لو الاية معناها كان ممكن يجي لفز اوضح من كده. ولكن شف اللفظ تفق ايه؟ مسحة كانه بيمسح اي حاجة من قلبه. كانه بيلغي اي اي حاجة من قلبه غير ربنا سبحانه وتعالى. بالسوق والاعناق. ولقد فتنا سليمان والقينا على كرسيه ايه؟ جسدا. كلمة القينا
على كرسيه جسدا. الكلمة دي برضو يا اخوانا في واقعنا احنا يعني بعض الناس ممكن يبني اعمال دينية ويزن ان العمل ده كرسي بتاعه. انا ملك المكان ده. انا مالك الدعوة دي
انا ملك الثغر ده. لأ يا حبيبي الدين مش كراسي. احنا واحنا بنبني لربنا يا جماعة لدين ربنا. احنا عاملين زي اللي بنوا المسجد ده. هو بعد ما بنوا المسجد
قال لك المسجد ده بتاعي ولا خدوا الاجرة بتاعتهم ومشوا؟ خدوا الاجرة ومشوا. احنا بنبني في الدعوة في الاخر بناخد اجرنا. انما اللي احنا ما ننامش في الكنى مصيبة كثير في الواقع الاسلامي ان اللي بيبنوا العمل بيتقالوه من هو بتاعهم. فبيتحول لكرسي ما حدش يقعد عليه غيري. مش قضية
واشركه في امري. بعد كده نلاقي اية غريبة جدا. واذكر عبدنا ايوب اذ نادى ربه اني مسني الشيطان بايه؟ بنصب وعذاب ارقد برجلك هذا مغتسل بارد وشراب. ارقد برجلك. سيدنا ايوب يا جماعة كانت زوجته بتسنده لحد ما يوصل للخلاء
وبعد كده هو يسند نفسه بالعافية عشان يدخل يقضي حاجته ويخرج. سيدنا ايوب ربنا بيقول له ارقد برجلك. يا رب انا مش قادر اقف على رجلي اصلا. اقوم انت برجلي اضرب الارض ازاي؟ يا رب انا مش قادر اصلا اقف على رجلي
كان متوقع سيدنا ايوب طب يا رب انا مش قادر. وبعد كده هذا مغتسل بارد وايه؟ وشراب يعني ايه؟ يعني ربنا بيقول له آآ الماية دي اه استحمى بها وتشربها. لما تروح لاي دكتور يقول لك ايه خد دهان موضعي ودي حباية مضاد حيوي. يعني
حاجة من برة وحاجة ايه وحاجة من جوة ففي النهاية كانت الروشتة بعد تمنتاشر سنة ابتلاء. بعد تمنتاشر سنة مرض دهان موضعي وحباية مضاد حيوي انت متخيل معي! انا يعني لما تقرا الاية ديت تقول هو ايه ده! انا كنت متخيل ان منزر شفاء سيدنا داوود هيبقى دراماتيك دراما
ابواب السماء هتتفتح بقى وسيدنا ايوب بقى بيموت وبيقع وابواب السما فجأة تتفتح والملايكة تنزل ومعها ماء من ماء الجنة وتقوم غاسلة ايوب بيه. سيدنا ايوب يروق. هو ايه ده! ده هم موضعي وحبات مضاد حيوي! بعد تمنتاشر سنة ابتلاء
زيه زي غيره زيه زي اي مرض دكتور بيكتب الروشتة بتاعته لحد وان كان الدواء من عند ربنا لا احد يعلمه فان السورة ما كانتش درامية في الاخر يا جماعة. ده ده ايه ده
حد يعرف ايه علاقة ده بموضوع علاج الامراض النفسية عند الناس؟ حد يعرف ايه ده كسير من الملتزمين عايز قصاد عبادته لربنا ان ربنا يعامله معاملة خاصة. ان ربنا يعامله غير الناس. لو ابنك
تعب هو ايه ده يا رب؟ هو ده ابني بيتعب زي اومال انا قاعد اصلي قيام الليل كل ليلة ليه بقى ؟ لو ابنه يعني عربية مسلا خبطته قال لا لا لا لا هو انا
قاعد اصلي ليل نهار عشان في الاخر ابني عربية عربية تخبطه زيه زي غيره. لو آآ احتاج ان هو ياخد دواء فترات طويلة هو يا رب هو انا خد دوا زيي زي غيري دا انا قاعد اعبدك فربنا من تربيته للعباد زي ايوب كدا انه احيانا يخليك وطبعا ربنا
كرامته على العباد مهولة لا تحصى اصلا. يعني خبطت عربية زي بتاعة عبدالله ديت ها يعني ربنا لطف بها قوي. واحد تاني كان زمان مصيبة دلوقتي حصل ولكن القضية يا اخواني ان قضية ان ربنا بيربي العابد اوعى تطلب معاملة خاصة من ربنا. هي دي كانت مصيبة اليهود. انه عايز ربنا
معاملة خاصة. طب الحاجة التانية الفرج جه لسيدنا ايوب امتى جه امتى وهو في الخلاء وفي الخلاء ده يعني قاعد يسبح ويصلي ولا اصلا ما ينفعش يقول سبحان الله ما بيسكتش ربنا. يعني تخيل بقى لو كان الفرج نزل وايوب واقف في قيام الليل يا رب. يا رب وآآ ويقوم
الفرج يا سلام! ولا وايوب قاعد يبكي بقى ويصلي! يا سلام! كان قال لك في النهاية فرجت بايه بعبادتي فوجئت انما الفرج نزل في الدقايق اللي ما بيزكرش ربنا فيها اصلا. تلاحز ده بصورة واضحة جدا في حياة
اي حد مننا تلاقي الفترة اللي بيجي لك فيها فتور هي الفترة الفترة اللي ربنا يفتح لك فيها ابواب الدعوة وابواب الاستعمال وابواب الفضل ومبرز يا رب طب دي لو كانت جت في الفترة اللي باصلي بها واصوم واجتهد في العبادة كنت قلت بعبادتي. انما عشان تفضل مكسور لربنا
ما تبصش لنفسك. واخدين بالكم يا جماعة. واخدين بالكم الصورة بتتعامل بعمق قد ايه! مع قضية النفس. اوعى تبص لنفسك. عشان كده تيجي ايات الجنة والنار في الصورة وآآ هذا ذكر طبعا انا اخلصناهم بخالصة الذكر والدار اشرنا اليها في الاول برضو في السورة اللي هي الخلاص لله
هذا ذكر وان للمتقين لحسن مآب. شف بقى ايات الجنة في سورة صاد مميزة ازاي؟ جنات عدن ايه جنات عدن ايه يا نهار اخضر! انتم مش حافزين ولا ايه جنات عدن ايه ياد؟ مفتحة لهم الابواب
يبقى اول حاجة ان كل حاجة متفتحة قدامهم. الناس دي ياما تقفل عليها يا جماعة. الناس دي ياما تقفل قدامها كل الابواب انت متخيل كده نازل تلاقي باب العربية مفتوح لك وابواب قصور الاخرين كلهم تعال زرنا وابواب القصور يعني مفتحة
ابواب ايه! ده الابواب دي في الجنة لا تحصى اصلا. الابواب دي لا تحصى. ها اه مفتحة لهم الابواب. متكئين فيها يدعون فيها بفاكهة كثيرة والشراب يبقى التنوع بتاع النعيم. وعندهم
قاصرات الطرف يبقى الحب الرهيب. قاصرات الطرف دي يعني مراته من كتر حبها له. مش قادرة تشيل عينيها من عليه. يعني النعيم جاب تلات حاجات. ان كل حاجة مفتوحة قدامهم. وان فيه تنوع رهيب فاكهة كثيرة وشراب تنوع رهيب. وان فيه جو من الحب. طب تعال شف التانيين بقى
هذا وان للطاغين لشر ايه؟ مئات. كلمة هذا تدل على القريب ولا البعيد؟ اسم اشارة يشير للقريب ولا البعيد ها للقريب لما اقول مسلا ايه هذا العمود يبقى جنبي. انما لما اقول ذلك العمود يبقى انا قصدي ايه زلك البعيد العمود اللي في الشارع برة ده يبقى
فربنا يقول هذا هنا كأن نعيم الجنة ده قريب اوي يا جماعة. كأن وعذاب النار اقرب لاحدكم من شراك نعله. كأن الموضوع قريب اوي يا جماعة. كأن في لحظة نبقى من اهل هذا النعيم والعياذ بالله ومن اهل هذا العزاب ربنا يحفظنا يا رب. هذا وان للطاغين لشر مآب. جهنم يصلونها فبئس المهاد
هذا فليذوقه ايه؟ حميم وغساق واخر من شكله ايه؟ ازواج. يبقى ده عذاب ايه تنوع اصناف العذاب. هذا فوج مقتحم معكم. لا مرحبا بهم. لا مرحبا بهم يبقى ليه؟ جو الكراهية الرهيب والعياذ بالله
ها انتم قدمتموه لنا فبئس القرار. يعني عايز اقول لك ايه ان ايات النعيم جايبة التنوع في اصناف النعيم وجو الحب الرهيب وان كل حاجة مفتوحة ايات العذاب جايبة التنوع في اصناف العذاب وان كل حاجة مقفلة عليهم وجو الكراهية الرهيب. لو قرأنا في السورة هنلاقي يا جماعة ان ده جزاء من جنس العمل
الناس دي حبت ربنا اوي اوي سيدنا سليمان عشان حب ربنا دبح عشرين الف فرس. سيدنا محمد عشان حب ربنا نزل يكلم الناس في الشارع ويتحمل كل ما يقال له من الالفاظ الرهيبة. الناس دي حبت ربنا اوي. فربنا اداها نعيم الحب. والناس دي ابدعت
وسائل الدعوة الى الله. فربنا ابدع لها بديع السماوات والارض في وسائل التنعم بتاعتها. في الجنة والناس دي ياما تقفل قدامها بسبب حرصها على الدعوة لربنا فربنا يفتح لها كل الابواب في الجنة. المقصد اخواني في الله ان اخر اية في سورة
قل ما اسألكم عليه من اجر وما انا من الايه يعني ايه وما لها من المتكلفين التكلف ها يعني يقول لك الموضوع ده كلفني كتير يعني ايه فوق تمنه يعني؟ حاجة فوق تمنها التكلف ان انا ابقى متكلف في العبادة، ان انا اعيط في الصلاة
تكلف. انما احنا مش متكلفين. انا انا نفسي مرادها مع مراد ربنا. انا ما بتكلفش وانا باعبد. ما بتكلفش لما النفس بقت منقادة لدين ربنا سبحانه وتعالى آآ طبعا في اشارات تانية في سورة صاد. يعني نعديها بقى عشان ندخل في سورة الزمر. سورة الزمر
على ايه يا جماعة؟ من الاخر كده سورة الزمر بتتكلم عن كلاب جهنم وملوك الفردوس الاعلى. سورة الزمر بتتكلم عن كلاب جهنم وملوك الفردوس الاعلى قال تعالى الذين كفروا الى جهنم ايه؟ زمرا الزمارة او الزمارة دي حاجة كانوا بيحطوها في رقبة الكلب
عشان يعلموه بي. عشان كده الملوك الظلمة كانوا بيذلوا يعني بعض من يقبضون عليها. الحجاج حطها في رقبة سعيد بن جبير. عليه من الله ما يستحقه حطها في رقبة سعيد ابن جبير اللي مقبض عليه عشان يزله. فيعني الزمارة دي حاجة بتوضع في رقاب الايه؟ الكلاب ليعلم بها الكلاب. يعني كأن دول كلاب
باب جهنم والعياذ بالله. انما التانية التانيين بيقولوا وقالوا الحمد لله الذي صدقنا وعده. واورثنا الارض. نتبوأ من الجنة حيث نشاء يتبوأ يقول لك فلان تبوأ عرش الملك. بقوا ملوك الفردوس الاعلى. بقوا ملوك بينادوا من ابواب الجنة التمانية. يبقى فيه ناس في النهاية هتبقى
كلاب في جهنم وناس هتبقى في النهاية ملوك الفردوس الاعلى. مين دول؟ ومين دول؟ تعالوا نشوف في سورة الزمر كده سريعا. مين دول؟ ومين دول؟ شف قول الله سبحانه وتعالى واذا مس الانسان ضر اه شف بقى المصيبة بتاعة كل واحد مننا ساعة الابتلاء
يا سيدي الواحد بيشوف مفاجآت والله يا جماعة. ساعات يدخل الجامع كده واحد يقلب الجامع. يقلبه والسجود بتاعه يا رب سبحان ربي الاعلى. تبقى انت قاعد قلبك بيرتكف جنبه. مين الولي؟ مين الصديق ده؟ ايه الاكتشاف ده
بالزبط المشكلة بتاعته تتحل. بس ما يخطيش باب الجامع تاني. او اسبوعين بالزبط يحصل له ابتلاء ما يخطش باب الجبهة التانية. تبقى انت واقف مسئول يخرب بيت شيطانك. هو انت طلعت منهم! ده احنا الواحد
الواحد شاف نمازج يا جماعة في العبادة يا سلام! اترنها يا عيني! مش بتعبد عشان ربنا ولا عشان الجنة! ده هي عاملة والعياذ بالله عارفين يا اخوانا الكلب اللي عايز عضمة ها ما هيش فارقة عنده العضمة بقى مين اللي اداها له. هو عايز عضمة وخلاص. ربنا هيديها لي حد تاني هيديها لي
مدير الشغل هيديها لي. شارون هيديها لي ما هيش فارقة. هو عايز حاجته وخلاص. عشان كده الناس دي بتقف على اي باب. عشان كده الناس دي مش بتقف على باب ربنا بس عشان كده ربنا بيقول ايه؟ ها لهم من فوقهم
فلل من النار ومن تحتهم ايه؟ ظلل يعني العزاب جاي من فوق وتحت ليه؟ اصل الناس دي كانت بتلعب على كل الجهات. الناس دي كان اللي يقضي لها مصلحتها ايه يا معاذ؟ فالعذاب جالها من كل الجهات. انما المؤمن ربنا قال عليه ايه ؟ لكن لكن الذين اتقوا ربهم لهم غرف
من فوقها غرف يبقى النعيم جاي له برضه من فوق وتحت ليه ؟ لانه ما توجهش الا الى جهة واحدة بس وهي باب ربنا. واذا مس انسان ضر دعا ربه
منيبا اليه. منيبا اليه ده كلمة كبيرة اوي. يعني ده مش التزم. ده دقنه بقت نص متر. ويا عيني بقى ماسك سبحة تسع تلاف حباية مش تسعة وتسعين حباية وبقى ده منيبا اليه دي معناه يا جماعة وقت ما وقع في زنقة بقى حاجة يعني
تبهر واذا مس الانسان ضر وجت ضر للناكرة هنا يعني دعا ربه منيبا اليه ثم اذا خوله ثم اذا اذا الفجائية اللي هي مفاجأة غير متوقعة. زي ما باقول لكم الواحد بيزهل بنماذج بيشوفها في الجوامع وهي والعياذ بالله. يعني
اثبت بعد كده ان هي كانت داخلة عشان حاجة معينة وبعد كده السلام عليكم. ان شاء الله. انت عارف اللي جاي الدعاء بتاع التهجد بتاع ليلة سبعة وعشرين. هو جاي عايز يا عم يهبر
صبر الدعاء وسلام عليكم وعليكم السلام. هو قضية بقى لتقول لي عبادة ولا تقول لي جنة ولا تقول لي بتاع. يا عم انا عايز الدعوتين الحلوين عشان ربنا يمشيني حالي
وكل سنة وانتم طيبين ان شاء الله نتقابل في دعاء السنة الجاية. ثم اذا خوله نعمة من نسي ما كان يدعو اليه من قبل. كل حاجة راحت. كل حاجة اختفت. اول ما مشكلته اتحلت. ده يا جماعة والعياذ بالله
زي ما بقول لكم اللي هو عايز عضم وخلاص. مش المهم مين اللي هيديها له. عشان كده الاية اللي بعدها ربنا بيقول ايه؟ امن هو قانت اناء الليل ساجدا قائمة ايه امن دي؟ يعني يعني المفسرين وقفوا قدام كلمة امن ايه امن دي؟ يعني ربنا بيتكلم عن واحد بيعبد ربنا وقت المشاكل
بس وقت ما يحتاج ربنا بس. بس. يعني واحد اتصل بك آآ قال لك حبيب قلبي ونور عيني انا جاي لك واحشني الله! جاي لك وحيد! ده الراجل ده بيبص لي اصلا لما بيشوفني في الشارع ما بيقوليش السلام عليكم. قام واحد متصل بك بعدها قال لك عارف فلان؟ اه. قال لك الوقتي انه جاي لك صح؟ اه
فلان كان بيسلم عليك بعد قبل كده؟ لأ انت عارف جاي لك ليه؟ لأ عشان مصلحة. قال اول ما هتقضيها له ما عدش هيبص لك ولا هيسلم عليك تاني. لو
حد قال لك كده على واحد تفتح له الباب طب انت جاي لربنا وربنا يعلم انك جاي عشان مصلحة ويعلم ان بعد المصلحة هتمشي وبرضو بيفتح لك الباب. ربنا كريم ربنا بيحلم على العبد للنهاية. سبحانه وتعالى. فربنا بيقول بعدها
امن هو قانت اناء الليل ساجدا وقائما. يحذر الاخرة ويرجو رحمة ربه. واحد مرتبط بالجنة والنار. واحد مرتبط بالاتصال بالله فيعني ايه امن دين؟ يعني ربنا لما هييجي يدي هيدي للاولاني اللي مش فارق عنده العضمة هياخدها منين؟ ولا هيدي للتاني؟ اللي مقبل على
ربنا لما هيدي عطاءاته ربنا لما هيدي فتوحاته يديها لده ولا يديها لده هيديها للصادق الله سبحانه وتعالى يبقى اذا دي النوعية الاولى والعياذ بالله اللي في النهاية زمرا بقى والعياذ بالله اللي هو بيعبد ربنا على الغرض. طيب الوقتي عشان ما
ما عنديش النقطة دي. طب ما احنا كلنا كده يا جماعة. طب ما احنا كلنا ساعة المشاكل. لأ انك انت نفسك ان ربنا يفرج لك كربك. فوقت المشكلة بتزود عبادتك ده بالعكس ده من اليقين بالله. الله! اومال ايه المشكلة؟ المشكلة ان يبقى مع
ما عندكش دافع للعبادة غير ده. ان انت اول ما المشكلة تتحل باي باي خلاص. المشكلة انك انت ما تبقاش بتعبد ربنا عشان رضا ربنا والجنة. فالمشكلة اتحلت او ما اتحلتش انت موجود. يبقى ازا يا جماعة ان انا ازود في عبادتي عشان ربنا يزود لي رزقي
هذا من اعظم اليقين. ان انا ازود في عبادتي عشان ربنا يحل لي مشكلتي. هذا من اعلى مقامات اليقين في الله. بس بشرط ان يكون اساس عبادتي طلب رضا الله والجنة. بحيس ان مشكلتي اتحلت او ما اتحلتش انا ايه؟ انا مواصف. طب النوعية التانية اللي هي ملوك الفردوس الاعلى
مين دول؟ مين الشخصيات اللي كسبت ابواب الجنة التمانية دول في الاخر؟ بصوا يا جماعة انا مش هطول لكم القصة بقى انا هجيب لكم يعني الموضوع بيوصل ازاي؟ لان سورة الزمر كلمتك عن الوصول للفردوس الاعلى. كان متوقع السورة اللي بتتكلم عن الفردوس الاعلى ديت تقول لك ايه؟ ضحي بعمرك
كله لله وسب كل حاجة لا دنيا ولا شغل ولا زوجة ولا ولد انطلق الى الله. كان متوقع سورة الزمر تكلمك عن جدا انما تفاجئ ان سورة الزور بتقول لك للذين احسنوا في هذه الدنيا ايه
حسنة حسنة يعني البعض بيقول لك ان ثواب الحسنة الحسنة بعدها يعني ايه؟ الناس دي بدأت في علاقتها بربنا بحسنة واحدة بس الناس دي بدأت بخطوة واحدة بس. الناس دي يا جماعة لا رمت مراتاتها ولا رمت ولادها ولا طلقت الدنيا بالتلاتة. ولا رمت
الشغل بتاعها ولا قفلت على نفسها وقعدت في صومها تعبد ربنا لحد ما تموت. الناس دي يا جماعة بدأت صح. للذين احسنوا في هذه الدنيا ايه حسنة الناس دي يا جماعة الذين يستمعون القول فيتبعون ايه
احسن مش يتبعون كله. يعني يسمع الدرس الساعة يخرج منه بحاجة واحدة بس. انا آآ آآ الشيخ اتكلم عن عشرين حاجة انا هاطبق دي بس. يعني مش بيطبق كل حاجة. فيه فرق يا جماعة بين الطمع في الدين. الطمع في الدين ده مدمر تلات اربع الملتزمين. انا عايز اطلب علم وعايز اقوم الليل
في التلت الاخير بالليل ساعتين وعايز احفز القرآن وبسرعة وبسرعة وعايز آآ في العلم ما العلم فقه وعقيدة وتفسير وسير انا عايز كل ده وفي نفس الوقت الدعوة قال الله انا عايز ادعو. طب فيه دعوة جولات عايز اشتغل فيها وفيه كلمات عايز ادوي وفيه خطب عايز ادي. وفي نفس الوقت فيه عبادة. انا عايز ابقى صوام قوام. وفي نفس الوقت آآ فيه
في صلة رحم وبر جيران وصنائع معروف واسر فقيرة. وزيارة ملاجئ وزيارة مستشفيات. انا عامل كل ده. وفي نفس الوقت في ايه يا ابني في ايه يا ابني؟ النبي عليه الصلاة والسلام قال استقيموا ولن
ولن تحصوا. ده اسمه طمع في الدين. بيدمر اكتر من الطمع في الدنيا. يا ابني ركز عشان تنجح. ركز. ما تطمعش. فيه فرق بين علو الهمة ان انا امشي صح بهمة عالية وان انا ابقى طمعان. انا عايز كل حاجة في الدنيا. عارفين اللي دخل كلية طب؟ انا عايز ابقى دكتور اطفال ودكتور نسا
راح قلبه وصدر وكمان جراح اوعية دموية. ولازم ابقى جراح مخ واعصاب. وفي نفس الوقت جراح عظام. ليه لأ؟ وفي نفس الوقت استاز جهاز هضمي. وفي بص دلوقتي انا عايز ابقى شاطر في الباطنة. وفي نفس الوقت انا عايز في الامراض العصبية ما ليش حل. والانف والازن والحنجرة مش هاسيبها. ده مجنون. ده مش بني ادم ده مجنون. ده واحد
مخه ده عايز يتشال عشان يعرف يعيش. فيه ناس في الدين بتتعامل بالعقلية ديت. يا ابني اقبل تخصص جوة الدين وركز. عشان كده الذين يستمعون القول فايه؟ فيتبعون احسن احسن ده يعني دي ناس عاقلة. عشان كده ربنا بعدها قال اولئك الذين ايه
هداهم الله. اصل فيه ناس يا جماعة تايهة برة الدين. وفيه ناس بعد ما دخلت الدين تايهة جوة الدين. متوه نفسه عبادة ولا علم دعوة ولا جهاد؟ ايه فقه يا ابني فيه ايه ؟ يا ابني بالراحة. يا ابني ركز في الباب اللي ربنا فتحه لك. ركز في ايسر باب ربنا اداه لك. الموضوع
هو مش كده فاحسنا دي عشان كده اولئك الذين هداهم الله واولئك هم ايه؟ اولوا الالباب. عاقلين اللب العاقل الناس دي عاقلة. يعني الدين زي ما هو عايز اخلاص الدين عايز عقل برضه يا جماعة. يعني ممكن واحد مخلص ومش عاقل. مش عاقل مش عارف يمشي في الدين بعقل
عشان كده الذين يستمعون فيتبعون مش يستمعون فيستمتعون. فيه اخوة يا سلام يحضر درسين في الاسبوع. قاعد يسمع يسمع يا ابني بتطبق ايه؟ ما بيطبقش حاجة. يا ابني كل كل درس تحضره كل جلسة ايمانية تحضرها اخرج منها بحاجة. يا عم انا بقول لكل المعتكفين اخرج من الاعتكاف داهو كله بقرار حاجة واحدة بس
زدها. حاجة واحدة حاجة واحدة. اخرج بقرار قيام ليل. اخرج بقرار صيام اتنين وخميس او يوم ويوم. اخرج بقرار تسبيت جلسة الضحى في حياتك. اخرج قرار واحد يا عم بس انت اخرج بواحد. هيجي عشر ذي الحجة بعدها. هتخرج بايه
كمان واحد هييجي ان شاء الله رمضان عشرة عشرين سنة كمان اللي ربنا احياك. هتخرج من كل رمضان بايه؟ بواحد. هييجي كمان عشرة عشرين زي الحجة بازن الله سبحانه وتعالى العشر الاوائل من زي الحجة هتخرج من كل واحدة بايه؟ بواحد. هتحضر درس في الاسبوع. هتخرج من كل درس بايه؟ حاجة واحدة بس. يبقى
هو في النهاية هتلاقي نفسك بعد تلات اربع سنين قمة من القمم. بس انت امشي بس خطوة خطوة. كأن سورة الزمر بتقول لك ان الوصول للفردوس الاعلى مش محتاج واحد
يستقطع ويقطع حياته. محتاج واحد يكمل ويستمر. ويتواصل ويزيد خطوة خطوة. عشان كده من الاخر بقى يا جماعة نقول الخطوات بتاعة الوصول للفردوس الاعلى في سورة الزمر. الخطوة الاولى ذلكم الله ربكم له الملك لا اله الا هو
ان تصرفون يقظة القلب لعظمة الله. امن هو قانت اناء الليل ساجدا وقائما. يحذر الاخرة ويرجو رحمة ربه يقظة القلب لعظمة الاخرة. يبقى اول خطوة في الطريق للفردوس الاعلى ان قلبك يستيقظ لجلال ربنا وعظمة الاخرة
التانية للذين احسنوا في هذه الدنيا حسنة ابدأ بحاجة واحدة. ابدأ علاقتك بربنا بالقيام. ابدأ بالصيام ابدأ بالزكر ابدأ بجلسة الضحى. ابدأ ابدأ حاجة واحدة بس احسن فيها. ربنا هيديك بها حسنة بعدها كمان. ويفتح لك ابواب الدين واحدة ورا واحدة. الخطوة الثالثة
في الطريق الى الفردوس الاعلى. الذين يستمعون القول ف يتبعون احسنه. يستمعون القول يحضر الدرس. يحضر الدروس الايمانية فيتبعون ايه؟ احسنه. يبقى النمو التدريجي خطوة خطوة. يسبت دروس يحضرها. وكل درس يخرج منه
الحاجة الواحدة اللي انا هخرج بها من الدرس النهاردة. بس انت نفز ده. الخطوة الرابعة الخطوة الرابعة. افمن شرح الله صدره للاسلام فهو على نور من ربه المرة دي بقت شرح صدر بقى ما عادتش خطوة من اصبح منكم اليوم صائما. انا عاد مريضا انا تبع جنازة انا
صدقة او اطعم مسكينا انا. هو ايه ده ؟ شرح الصدر للعمل الصالح بقى. يبقى شرح صدره فما عدش واخدها خطوة خطوة. الخطوة الرابعة انشراح الصدر والاجتهاد في الاعمال الصالحة. الخطوة الخامسة في الطريق الى الفردوس الاعلى. ضرب الله مثلا رجلا فيه شركاء متشاكسون
رجلا سلما لرجل. سلم حياته لربنا بقى. ما عادتش بقى عمل صالح وخطوة بخطوة ويعمل اربع اعمال بقت حياة وفكره وعقله وحياته كلها متسلمة لربنا يعني داس بنزين في الطريق الى الفردوس الاعلى. هي دي القضية يا جماعة. هي دي قضية سورة الزمر
بتقول لك ان الموضوع ما هواش محتاج انك تقتل نفسك. انما محتاج انك تستمر. عشان كده وارض الله واسعة. الناس دايما بتسافر عقود عمل عشان الدنيا انما هل فيه حد ممكن يسافر لو دينه داق عليه في بلد يسافر بلد تانية فيها سعة في اهل الدين عشان يتعلم دينه؟ الذين يستمعون القول
فيتبعون احسنه احسن ده عارفين تحسين مستوى الخدمة عارفين تحسين مستوى الدخل. الناس دايما مشغولة بتحسين مستوى دخلها. انما يتبعون احسنه الراجل ده مشغول بتحسين مستوى دينه. بتحسين مستوى عبادته. مشغول ازاي يترقى. في علاقته بربنا. يعني سورة الزمر بتأصل مفهومين في
الخطورة كلاب جهنم وملوك الفردوس الاعلى. كلاب جهنم اللي ما كانوش بيعبدوا ربنا غير عشان المصلحة. واول ما المصلحة تخلص ينقلب ويرتد وينتكس والعياذ بالله هو موسمي بتاع وقت الابتلاءات بس وقت ما يكون محتاج من ربنا حاجة. ها وقلنا انك تعبد ربنا عشان محتاج من ربنا
حاجة صح ولا غلط؟ صاح بل قمة اليقين انك تعرف ان الدنيا بايد ربنا بس على شرط ايه هو؟ انك يبقى الدافع الاساسي الله رضا الله والجنة. بحيس ان لو الحاجة
يعني المقياس ايه؟ المقياس ايه؟ ان سواء الضر زال او استمر هتفضل ايه؟ هتفضل تعبد ربنا. يبقى ازا بعد رمضان هتوقف ولا كمل هي دي القضية هي دي القضية بعد امتحانات السانوية العامة هتفضل تصلي في الجامع ولا هتقف بعد ما المرض شفي بعد ما بنتك اتجوزت بعد ما الازمة اتحلت
قال لك بعد ما لقيت شغلانة هتفضل تعبد ولا هتقف. الحاجة التانية الطريق الى الفردوس الاعلى. الطريق الى المناداة من ابواب الجنة الثمانية مش محتاج يا جماعة واحد يرمي الدنيا ويقاطعها. ولكن محتاج واحد عنده استمرارية. عنده استمرارية. ها بيزيد خطوة خطوة. كل مرة بيزيد خطوة
زائد عنده صدق دايما بيحسن مستوى دينه يبقى دي سورة الزمر اللي بتتكلم عن الاخلاص لله. ازاي ان قلبك ده يبقى بتاع ربنا وانك انت تبقى خالص ان ربنا سورة صاد بتتكلم عن آآ طهارة النفس وزكاة النفس هتبقى زي الملايكة ولا هتبقى زي ابليس تجرد ولا تمرد هتبقى تبع مين
الاتنين هتتجرد لله ولا هتتمرد على مولاك اللي خلقك سبحانه وتعالى. سورة الصافات من المشهد بتاعها العبودية العظيمة لله. طولنا عليكم النهاردة خمسة خمسة واربعين دقيقة يعني انا في غاية الاسف والكسوف والاحراج. انا زعلان يا جماعة عشانكم. يا عم قل يا عم ما فيش حاجة
يا عم قل كمان شوية. يا يا عم هو الكلام بفلوس. عموما خلاص يا عم. ان شاء الله بازن الله يعني هو المفروض ان انا محدد لنفسي تلاتين دقيقة تلاتين دقيقة عشان يفضل في جلسة الضحى خمسة واربعين دقيقة ولكن للاسف الشديد انا خدت كمان خمستاشر دقيقة فلسه في جلسة الضحى نص ساعة. اتفقنا ان
احنا كل واحد يمسك المصحف ويقرا ايه جزئين قرآن. طبعا امبارح كلنا نمنا. قاعد اول ما جلسة الضحى خلصت كل واحد قال لك ايه يا عم لا جزئين ولا جزئين ولا ولا جزء. واللي قريته قريته. عايزين المرة دي بقى يا جماعة
كده بازن الله وكل واحد يمسك المصحف وينطلق في علاقته بكتاب ربنا سبحانه وتعالى. سبحانك اللهم وبحمدك اشهد ان لا اله الا انت استغفرك واتوب اليك